
Kiriku tn 8 maaüksuse sihtotstarbe määramine
1. Asjaolud ja menetluse käik
Narva linnas, Kiriku tn 8 asuvate hoonete ja rajatiste alune ning nende teenindamiseks vajalik maa jäetakse riigi omandisse Vabariigi Valitsuse 02.02.2007 korralduse nr 70 alusel.
Kiriku tn 8 maatükil asub hoone, kasutamise otstarbega administratiivhoone (12203), mis on Riikliku ehitisregistri andmetel Vene Föderatsiooni Narva Peakonsulaadi omandis vallasvarana, valitsejaks Välisministeerium.
Vabariigi Valitsuse 23. oktoobri 2008 määruse nr 155 „Katastriüksuse sihtotstarvete liigid ja nende määramise kord” § 6 lõike 13 alapunkti 1 kohaselt on sotsiaalmaa ühiskondlike ehitiste maa kasumi saamise eesmärgita ehitise ja ehitise kompleksi alune maa ning ehitisi teenindav maa, sh välisriikide diplomaatiliste ja konsulaaresinduste hoonete maa.
Lähtudes ülaltoodust ja juhindudes  Katastriüksuse sihtotstarvete liigid ja nende määramise korrast, määrata Kiriku tn 8 maa sihtotstarbeks 100% ühiskondlike ehitiste maa.

2. Õiguslikud alused
2.1 Maakatastriseaduse § 18 lõike 4 kohaselt ehitise või selle osa kasutamise otstarbe muutmisel, kui see ei too kaasa ehitusteatise kohustusega või ehitusloakohustuslikku ehitamist, määrab kohalik omavalitsus katastriüksuse sihtotstarbe või sihtotstarbed ehitusseadustiku kohases kasutusloas nimetatud ehitise või selle osa kasutamise otstarbe või otstarvete alusel;
2.2 Narva linna ehitusmääruse § 36 kohaselt delegeerib Narva Linnavolikogu Narva Linnavalitsust võtta vastu otsuseid Maakatastriseaduse § 18 lõigetes 4 ja 5 nimetatud küsimustes.
3. Otsus
Määrata Kiriku tn 8 maaüksusele, pindalaga 2475 m2 sihtotstarve sotsiaalmaa - ühiskondlike ehitiste maa  (016; Üh).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja Välisministeerimile;
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

